Ministerstvo mágie

**Ministerstvo Mágie** je fiktívna inštitúcia vyskytujúca sa v knihách J. K. Rowlingovej Harry Potter. V knihe je opísané ako tajné miesto nachádzajúce sa pod zemou v centre Londýna. Vchod je prostredníctvom červenej telefónnej búdky s pokazeným telefónom. Po vytočení 62442 sa ozve príjemný hlas zamestnankyne ministerstva a po zadaní mena a dôvodu návštevy sa búdka premení na výťah a dostanete sa do Átria. 

Predchodcom Ministerstva mágie bola Čarodejnícka rada. Najväčším oddelením Ministerstva mágie je Oddelenie pre presadzovanie čarodejníckeho práva, ktorému v istom ohľade podlieha všetkých zvyšných šesť oddelení - možno s výnimkou Oddelenia záhad. Druhým najväčším oddelením je Oddelenie pre reguláciu a kontrolu magických tvorov. Na komunikáciu medzi oddeleniami sa kedysi používali sovy, ale tie veľmi špinili a preto sa zaviedol systém medziodborových správ (trepotajúce sa papierové lietadielka).

Funkciu ministra mágie vo Veľkej Británii vykonával Kornelius Oswald Fudge (predtým člen Oddelenia pre presadzovanie čarodejníckeho práva) až do 6. časti, potom odstúpil a nahradil ho Rufus Scrimgeour (predtým vedúci Úradu aurorov). Po zavraždení Rufusa Scrimgeoura Voldemort do funkcie ministra mágie dosadil Piusa Thicknesseho, ktorého Yaxley začaroval kúzlom Imperius. Po Voldemortovom páde bol vedením Ministerstva mágie poverený Kingsley Shacklebolt. Neskôr sa ministerkou stala aj Hermiona Grangerová, Harryho najlepšia kamarátka. Niekoľkokrát bolo toto miesto ponúknuté aj Albusovi Dumbledorovi, vždy odmietol, radšej ostal riaditeľom Rokfortu. 

V Bulharsku je ministrom mágie Obalonsk. Na Svetovom pohári v metlobale sa tváril, že nevie po anglicky, len aby mohol sledovať Fudgeovu gestikuláciu.

## Zoznam niektorých ministrov mágie
*Burdock Muldoon
*Elfrida Claggová
*Artemisia Lufkinová (1798 - 1811)
*Grogan Stump (1811 - 1819)
*Faris Spavin (1865 - 1903)
*Nobby Leach (1962 - 1968)
*Millicent Bagnoldová (1980 - 1990)
*Kornelius Fudge (1990 - 1996)
*Rufus Scrimgeour (1996 - 1997)
*Pius Thicknesse (1997 - 1998)
*Kingsley Shacklebolt (1998 - cca 2019)
*Hermiona Grangerová (2019 - ?)

## Časti Ministerstva mágie
1. podlažie
*Kancelária ministra mágie - Kornelius Oswald Fudge, Rufus Scrimgeour, Pius Thicknesse
**Hlavný asistent ministra a súdny zapisovateľ - Percy Ignatius Weasley
**Poradca ministra mágie - Kornelius Oswald Fudge (za ministrovania Rufusa Scrimgeoura)
*1. námestníčka ministra - Dolores Jane Umbridgeová
*Komisia pre registráciu čarodejníkov muklovského pôvodu (len v HP7) - vedúcou je Dolores Jane Umbridgeová
*Pomocný personál

2. podlažie
*Oddelenie pre presadzovanie čarodejníckeho práva - vedúcou je Amelia Susan Bonesová, Pius Thicknesse, Yaxley (v HP7)
**Jednotka pre presadzovanie čarodejníckeho práva - v minulosti bol vedúci Bob Ogden 
*Oddelenie pre vyšetrovanie nenáležitého používania čarodejníckych schopností - členka Mafalda Hopkirková
*Sídlo aurorov - vedúci Úradu aurorov: Rufus Scrimgeour (neskôr minister mágie), Gawaian Robards, aurori: Kingsley Shacklebolt, Nymphadora Tonksová, Alastor Moody (bývalý), Proudfoot, Savage a Dawlish
*Administratívne služby Wizengamotu
*Oddelenie na odhaľovanie zneužitých muklovských artefaktov - iba dvaja členovia a to Artur Weasley (do HP6) a Perkins
*Kancelária pre odhaľovanie a konfiškáciu falošných obranných zaklínadiel a ochranných predmetov - vedúcim je Artur Weasley

3. podlažie
*Oddelenie magických nehôd a katastrof
**Oddiel nápravy náhodných kúzel - vymazávač Arnie Peasegood 
*Sídlo Hlavného zotierača (vymazávača)
*Úrad pre dezinformácie
*Kancelária pre vzťahy s muklami
*Výbor pre muklovské vysvetlenia
*Oddelenie experimentálnych kúzel - člen Gilbert Wimple

4. podlažie
*Oddelenie pre reguláciu a kontrolu magických tvorov - vedúcim je Amos Diggory
**Odbor zverov 
***Kancelária pre spoluprácu s kentaurmi
***Register vlkolakov
***Jednotka lapania vlkolakov
**Odbor bytostí
***Kancelária pre vzťahy s raráškami - člen Dirk Cresswell
***Úrad vzájomnej spolupráce so škriatkami - vedúcim je Cuthbert Mockridge
***Úrad pre presídľovanie domácich škriatkov - v minulosti bol člen Newt M.L.O.K. Scamander
***Služby pre podporu vlkolakov
**Odbor duchov
***Krízový štáb na odstraňovanie záhrobných duchov z obydlí, ktoré sa dostali do vlastníctva muklov
*Poradňa pre boj proti škodcom
*Výbor pre likvidáciu nebezpečných tvorov - člen Walden Macnair
*Pobočka pre výskum a obmedzovanie drakov

5. podlažie 
*Oddelenie pre medzinárodnú čarodejnícku spoluprácu - vedúcim bol Bartemius Crouch st. (bývalý), člen Percy Ignatius Weasley (v HP4)
**Orgán pre medzinárodné čarodejnícke obchodné normy
**Medzinárodný čarodejnícky úrad pre právo
**Britské ústredie Medzinárodnej konfederácie čarodejníkov

6. podlažie 
*Oddelenie magickej prepravy
**Úrad hop-šup práškovej siete
**Metlový inšpektorát
**Kancelária prenášadiel - člen Basil
**Skúšobné stredisko pre premiestňovanie - člen Wilkie Twycross

7. podlažie 
*Oddelenie čarodejníckych hier a športov - vedúci je Ludo Bagman, členka Berta Jorkinsová (zabitá Voldemortom)
**Ústredie britskej a írskej metlobalovej ligy
**Oficiálny pľuvadlíkový klub
**Úrad nezmyselných patentov

8. podlažie 
*Átrium
** Fontána čarovných bratov - zbierka je určená Nemocnici sv. Munga na liečbu čarovných chorôb a zranení
** Bezpečnostná služba - člen Eric Munch

9. podlažie
*Oddelenie záhad - zamestnancom sa hovorí "nedotknuteľní" napr. Croaker, Broderick Bode, Bob
**Vstupná miestnosť
***Sieň proroctiev
***Sieň smrti
***Sieň času
***Sieň vesmíru
***Sieň mozgov
***Sieň lásky (vždy zamknutá pre silu, ktorú v sebe ukrýva)

10. podlažie 
*Súdne siene

Neznáme podlažie
*Oddelenie magickej údržby - členovia Reginald Cattermole a Bernie Pillsworth

## Zamestnanci Ministerstva mágie
Zamestnanci sa do budovy ministerstva môžu primiestniť alebo použiť hop-šup práškovú sieť. No po ovládnutí smrťožrútmi sa zamedzilo nepovolaným vstúpiť na ministerskú pôdu. Jediný vstup bol cez verejné záchody, namiesto peňazí zamestnanec vhodil žetón s písmami MM a po spláchnutí vyšiel cez kozub do Átria. Tieto kozuby neboli pripojené k hop-šup práškovej sieti. 

Prehľad niektorých zamestnancov Ministerstva mágie:

### Ludo Bagman
Ludovic "Ludo" Bagman bol odrážačom za Osbournské osy. Pristihli ho ako dáva (nevedomky) informácie stúpencom Voldemorta. Po skončení metlobalovej kariéry sa stal vedúcim Oddelenia čarodejníckych hier a športov. Zohnal pánu Weasleymu lístky do hlavnej tribúny na Majstrovstvách sveta v metlobale ako poďakovanie za to, že pomohol Bagmanovmu bratovi Ottovi s kosačkou. Spolu s Crouchom organizoval Trojčarodejnícky turnaj na Rokforte. Rád stávkuje, a tak sa stavil s raráškami, že Harry vyhrá turnaj. Ale keďže vyhral spolu so Cedricom, tak je na mizine, lebo ani raráškovia nehrajú čestne. Takto pripravil Weasleyovské dvojičky o ich úspory na svetovom pohári. 

Charakteristika: Bagman pôsobil dojmom  pevne stavaného, no už trochu povädnutého chlapa. Mal obrovské brucho a rozčapený nos, zranenie z metlobalu, veľké modré oči, plavé vlasy a ružovú pleť. Vtipný, nič si nerobí z dodržiavania zákonov, na svetovom pohári úplne ignoroval protimuklovské opatrenia.

### Broderick Bode
Broderick Bode ( *1946 - †1996) bol "nedotknuteľný", pracovník Oddelenia záhad. Smrťožrúti ho donútili, aby zobral proroctvo o Harrym Potterovi a Voldemortovi. No dostal sa do Nemocnice sv. Munga a keď sa jeho zdravotný stav zlepšoval, zabil ho vianočný darček - diablova pasca. Bode zomrel vo veku 49 rokov. Za tento tragický skon je obvinená liečiteľka Miriam Strautová, ktorá mu dovolila starať sa o rastlinku bez toho, aby spozorovala o aký druh rastliny ide.

### Reginald Cattermole
Reginald "Reg" Cattermole je člen Oddelenia čarodejníckej údržby. Jeho manželka sa volá Mary Elizabeth Cattermollová (prútik - dvadsaťdva a štvrť centimetra, čerešňové drevo s vlasom jednorožca) z muklovskej rodiny. Jej rodičia boli obchodníci zo zeleninou. Ich deti sa volajú Maisie, Ellie a Alfred. V 7.-dieli jeho podobu vzal na seba Ron a musel zastaviť dážď v Yaxleyovej kancelárií. Použil kúzlo *Meterolojinx Recanto*. Manželia Mary a skutočný Reg po nevydarenom pojednávaní ohľadne muklovského pôvodu utiekli aj s deťmi.

Charakteristika: Reg je malej postavy, vyzerajúci ako fretka. Jeho pracovné oblečenie je modrý habit, keďže je z Údržby.

### Bartemius Crouch
Bartemius "Barty" Crouch st. (†1995) bol vedúcim Oddelenia pre presadzovanie čarodejníckeho práva, očakávalo sa, že sa stane novým ministrom mágie. Za prvej vlády Voldemorta začal proti jeho stúpencom nariaďovať veľmi tvrdé opatrenia. Aurori dostali nové právomoci, napr. radšej zabiť ako zajať, proti podozrivým povolil použitie Neodpustiteľných kliatieb. Keď Voldemort zmizol, chytili Crouchovho syna Bartemiusa Croucha ml. spolu so skupinou smrťožrútov, ktorí sa pokúšali navrátiť Voldemortovi silu. Poslal ho do Azkabanu, no jeho chorá manželka ho prehovorila, aby ju vymenil za neho. A tak pod vplyvom Všehodžúsu vyšiel jeho syn z Azkabanu a manželkin hrob je prázdny. Pretože nevedel, kým je jeho syn, a nesprával sa otcovsky, stratil možnosť stať sa ministrom a odsunuli ho do Oddelenia pre medzinárodnú čarodejnícku spoluprácu. Tu spolu s Bagmanom organizoval v roku 1994 Svetový pohár v metlobale a Trojčarodejnícky turnaj na Rokforte. Po tom, čo Berta Jorkinsová zistila, že jeho syn žije, jej vymazal pamäť. No Voldemort sa to dozvedel, vyslobodil svojho stúpenca a Croucha st. začaroval Imperiusom. Keď sa vymykal spod kontroly, prestal chodiť do práce a posielal svojmu asistentovi Percymu (volal ho Weatherby namiesto Weasley) listy. No unikol, chcel varovať Dumbledora a dostal sa až do Zakázaného lesa, kde ho zabil jeho syn a transfiguroval ho na kosť, aby ho mohol lepšie skryť. 

Charakteristika: Crouch bol vysoký starší čarodejník so vzpriameným držaním tela, v bezchybnom elegantnom obleku s viazankou ako mukel. Mal až neprirodzene rovnú cestičku uprostred krátkych vlasov a úzke fúziky (vyzerali ako zastrihnuté podľa logaritmického pravítka). Topánky mal dokonale vyleštené. Za neposlušnosť vyhodil svojho verného domáceho škriatka Winky, ktorá aj naďalej strážila rodinné tajomstvo. Bol to veľký čarodejník s veľkou mocou a veľkou túžbou po moci, rovnako krutý a nemilosrdný ako mnohí na Temnej strane.

### Araminta Meliflua
Araminta Meliflua bola sesternicou Siriusovej matky Walburgy. Chcela presadiť na Ministerstve Mágie legalizáciu lovu muklov, avšak neúspešne.

### Dolores Umbridgeová
Dolores Jane Umbridgeová bola prvou námestníčkou ministra, potom v roku 1995 ju dosadilo ministerstvo na Rokfort ako učiteľku obrany proti čiernej mágii (zastávala výučbu teoretickej obrany). Následne ju povýšili na funkciu Vrchného rokfortského inkvizítora. Mala právomoc kontrolovať, podmienečne a následne aj úplne prepustiť profesorov, ktorí neučia podľa noriem ministerstva. Takto prišili o prácu Sibyla Trelawneyová a Rubeus Hagrid. Na kontrolu medzi študentmi založila skupinu - Inkvizičnú čatu, ktorej privilégia úplne podkopávali systém prefektov. Po vydaní zatykača na Albusa Dumbledora sa stala riaditeľkou Rokfortskej strednej školy čarodejníckej. Pre jej opovrhnutie nad krížencami sa dostala do fyzického konfliktu so stádom kentaurov, po tom, čo ich nazvala "špinavými bastardmi". Tí ju odtiahli do hlbín Zakázaného lesa a skončila v Nemocničnom krídle. V 7. dieli, keď ministerstvo bolo pod nadvládou Smrťožrútov, sa stala najvyššou sekretárkou Ministra mágie a vedúcou Komisie pre registráciu čarodejníkov muklovského pôvodu. Sama však nebola zo starobylého čarodejníckeho rodu, a tak nevedomky nosila Slizolinov medailón a pokladala ho za svoje dedičstvo (tvrdila, že to S znamená Selwyn).

Charakteristika: Umbridgeová je tlstej postavy s tvárou ako ropucha. Vo vlasoch nosí mašľu. Bola pätolízačom Fudgea a ľudí, ktorí boli momentálne pri moci. Obľúbená farba je ružová a miluje drobné mačence. Jej patronus má práve podobu takej mačky. Medzi jej znamenia patrí neznesiteľný odpor k Harrymu Potterovi. 

Kategória:Harry Potter